
_START_ARTICLE_
Kvint
_START_PARAGRAPH_
En kvint er et toneinterval på fem heltoner. Forholdet mellem en grundtones frekvens og den tilsvarende kvints frekvens er 3:2 i den rene stemning og omkring 1,4983 i den tempererede stemning._NEWLINE_En kvint kan dog være forstørret eller formindsket. Det sker ved, at der indsættes et fortegn for en af tonerne. I nogle højtopbyggede akkorder bruges sådanne intervaller. Den formindskede kvint kaldes også tritonus og er et særligt dissonerende interval._NEWLINE_I dur- og mol-treklange er der en kvint mellem grundtonen og den øverste tone. I en formindsket treklang også kaldet en dim-akkord er afstanden mellem grundtonen og den øverste tone en formindsket kvint, mens afstanden i en forstørret treklang også kaldet plus-akkord er en forstørret kvint. _NEWLINE_Violiner, bratscher og celloer stemmer strengene med kvintintervaller imellem._NEWLINE_Intervallet kan kendes på at det har samme interval, som de første to toner i Hans Ernst Krøyers "Der er et yndigt land":